પહેલાં લગ્ન, બાદમાં સુંદર લગ્નજીવનના એક સુવર્ણસ્વપ્નનું દુ:સ્વપ્નમાં પરિણમવું અને અંતમાં તલાકની પીડા. ત્યાર બાદ ફરી પુરુષ પર વિશ્ર્વાસ કરી લગ્ન જીવનમાં બંધાવું. જીવનના આટઆટલા આઘાતો ભલ-ભલી કઠણ મહિલાને પણ તોડી નાખે છે અને પછી સુનિતા (બદલેલું નામ) તો એક અનાથ યુવતી હતી, છતાં પણ આ અત્યંત કપરી પરિસ્થિતિમાંથી પસાર થવા છતાં તે તૂટી નહીં અને આવું એટલા માટે થયું કે તેનો પરિવાર કદમ-કદમ પર તેની પડખે હતો. એ પરિવાર એટલે બેંગલુરુના બસવનગુડી નગર સ્થિત અબલાશ્રમ. રાષ્ટ્રિય સ્વયંસેવક સંઘના સ્વયંસેવકોના સહયોગથી ચાલતો આ આશ્રમ એકલી અનાથ, પીડિત અને અસહાય બહેન-દીકરીઓને પુન: સમાજમાં એક સન્માનજનક જીવન જીવવામાં મદદ કરે છે. આવી જ એક ગીતા નામની યુવતીનાં લગ્ન અમેરિકામાં એક પ્રતિષ્ઠિત મંદિરના યુવા પુરોહિત સાથે થઈ છે. તે પોતાની લાડલી દીકરી સાથે ખૂબ જ ખુશ છે.